Avointa ilmoitusta

**Viite:**  CPVO/2020/TA/03

**Avoin toimi**: Yksikön päällikön valintamenettely, IT-asema

Sisällysluettelo

[1. Yhteisön kasvilajikevirasto 2](#_Toc41661656)

[2. Toimi 2](#_Toc41661657)

[2.1. Profiili 2](#_Toc41661658)

[2.2. Tehtävät 2](#_Toc41661659)

[3. Vaadittu pätevyys ja kokemus 3](#_Toc41661660)

[3.1. Muodolliset vaatimukset 3](#_Toc41661661)

[3.2. Valintaperusteet 4](#_Toc41661662)

[3.2.1. Tärkeimmät valintaperusteet 4](#_Toc41661663)

[3.2.2. Eduksi luettavaa 4](#_Toc41661664)

[4. Valintamenettely 4](#_Toc41661665)

[5. Palvelussuhteen ehdot 6](#_Toc41661666)

[6. Riippumattomuus ja selvitys sidonnaisuuksista 6](#_Toc41661667)

[7. Tasa-arvoiset mahdollisuudet 6](#_Toc41661668)

[8. Hakuajan päättyminen: : 30. kesäkuuta 2020 6](#_Toc41661669)

[9. Alkamispäivä: mahdollisimman pian 6](#_Toc41661670)

[10. Uudelleenkäsittelypyynnöt – muutoksenhakukeinot – kantelut 6](#_Toc41661671)

[10.1. Lisätietojen saamista tai uudelleenkäsittelyä koskevat pyynnöt 6](#_Toc41661672)

[10.2. Muutoksenhakumenettelyt 7](#_Toc41661673)

[10.3. Kantelut Euroopan oikeusasiamiehelle 7](#_Toc41661674)

[11. Henkilötietojen suojaaminen 8](#_Toc41661675)

# Yhteisön kasvilajikevirasto

Yhteisön kasvilajikevirasto (CPVO) on Euroopan unionin riippumaton erillisvirasto, joka on perustettu 27. heinäkuuta 1994 neuvoston asetuksella (EY) N:o 2100/94. Virasto hallinnoi yhteisön kasvinjalostajanoikeusjärjestelmää, jonka avulla suojellaan uusiin kasvilajikkeisiin liittyviä teollis- ja tekijänoikeuksia Euroopan unionin tasolla. Yhteisön kasvilajikevirasto edistää innovaatioita kasvilajikkeiden alalla. Se käsittelee yhteisön kasvinjalostajanoikeuksia koskevia hakemuksia ja antaa sidosryhmille toimintaohjeita ja tukea kyseisten oikeuksien käytössä. Sen tavoitteena on tarjota laadukkaita palveluja edulliseen hintaan.

Lisätietoja on yhteisön kasvilajikeviraston verkkosivustossa seuraavassa osoitteessa: [www.cpvo.europa.eu](http://www.cpvo.europa.eu/)

Yhteisön kasvilajikevirasto järjestää kiinnostuksenilmaisupyynnön varallaololuettelon laatimiseksi.

# Toimi

## Profiili

Yhteisön kasvilajikevirasto hakee palvelukseensa yksikönpäällikköä, jolla on vahva ja todistettu tietotekninen tausta muun muassa hallinto- ja muutoshankkeissa. Yksikönpäällikkö vastaa yhteisön kasvilajikeviraston tietotekniikkayksiköstä ja valvoo siirtymistä pilvipalveluihin.

Valituksi tulevan hakijan keskeisiä ominaisuuksia ovat johtamiskyky, kyky toteuttaa laadukasta palveluntarjontaa sekä tuloksellisia hankkeita ja kyky työskennellä strategisella tasolla johtoryhmässä. Yksikönpäällikkö työskentelee pääjohtajan alaisuudessa ja vastaa yksikön hallinnoinnista ja johtamisesta. Hän myös koordinoi yksikön tavoitteiden saavuttamista viraston yleisessä strategisen suunnittelun kehyksessä. Yksikönpäällikkö suorittaa tehtävänsä ja täyttää vastuunsa viraston tieto- ja viestintätekniikan hallintomenettelyn ja siihen kuuluvien standardien perusteella.

## Tehtävät

Toimihenkilön tärkeimpiä tehtäviä ovat seuraavat:

**Suunnittelu, seuranta ja raportointi:**

* varmistaa uutta sovelluskehitystä ja pilveen siirtymistä koskevan suunnitelman noudattaminen sovitulla tavalla;
* koordinoida tietotekniikan yleissuunnitelmaa ja osallistua monivuotisen suunnittelustrategian, vuotuisen talousarvion ja viraston muiden strategisten ja operatiivisten asiakirjojen laatimiseen;.
* antaa säännöllistä palautetta hankkeiden etenemisestä yhteisön kasvilajikeviraston johtoryhmälle

**Työhön liittyvät vastuut:**

* koordinoida yhdessä viraston muiden yksikköjen kanssa niiden tietoteknisten työkalujen ja menetelmien suunnittelua, käyttöönottoa ja jatkuvaa kehittämistä, joita tarvitaan tukemaan viraston tietotekniikan yleissuunnitelman ja monivuotisen suunnittelun toteuttamista viraston hallinto- ja ohjausrakenteessa;
* antaa tukea muille yksiköille ja asiaankuuluville viranomaisille, kumppaneille ja sidosryhmille sekä vaalia erinomaista viestintää ja yhteistyötä niiden kanssa;
* panna yksikön toiminta-alalla täytäntöön viraston eri toimintalinjoja, erityisesti eturistiriitojen hallinnan, tietosuojan, tietoturvan ja toiminnan jatkuvuuden osalta;
* osallistua riskinhallintaan kaikilla tasoilla;
* määrittää jaostojen vuotuinen työsuunnitelma ja varmistaa sen toteuttaminen ja siitä raportointi.

**Ihmisten johtaminen:**

* huolehtia yksikön päivittämisestä johtamisesta ja valvonnasta, jotta voidaan varmistaa tuotosten, tehtävien ja tavoitteiden valmistuminen ajoissa sekä tarpeiden mukaisten taitojen ja osaamisen saatavuus;
* edistää jatkuvaa suorituskyvyn hallintaa ja oppimiskulttuuria sen varmistamiseksi, että tavoitteet ovat koko organisaation laajuisia, että ne täytetään ja että vaalitaan jatkuvaa ammatillista kehitystä;
* parantaa ryhmähenkeä, varmistaa toimiva kaksisuuntainen viestintä ja käsitellä henkilöstökysymykset ripeästi, jotta voidaan parantaa henkilöstön hyvinvointia yksikössä ja työssä viraston muiden yksikköjen kanssa;
* varmistaa, että henkilöstö saa tarvittavan koulutuksen kykyjensä kehittämiseksi, ja jakaa tehtäviä ja lisätä mahdollisuuksia, jotta henkilöstölle voidaan tarjota tilaisuuksia kehittymiseen ja uralla etenemisen suunnitteluun;
* hallinnoida ja johtaa yksikön työtä ja varmistaa käytettävissä olevien henkilöresurssien sekä taloudellisten ja muiden resurssien tehokas käyttö;
* kehittää yksikön henkilöstön osaamista ja taitoja viraston toimintalinjojen mukaisesti ja varmistaa henkilöstön suorituskyvyn jatkuva arviointi.

**Varainhoito:**

* laatia yksikön talousarvio ja hankintavaatimukset ja valvoa niiden toteutumista, jotta voidaan varmistaa taloudellisten resurssien paras mahdollinen suunnittelu ja käyttö;
* johtaa puitesopimusten tekemistä koskevien tarjousten valmistelua erityisesti ulkoistettujen tietoteknisten palvelujen ja tietotekniikan ulkoistamisstrategian soveltamisen alalla;
* hallinnoida sopimusten valmistelua ja täytäntöönpanoa ulkopuolisten palveluntarjoajien ja toimittajien kanssa tiiviissä yhteistyössä hankinta- ja logistiikkajaoston kanssa.

# Vaadittu pätevyys ja kokemus

## Muodolliset vaatimukset

Jotta hakija voisi tulla valituksi, hänen on täytettävä hakuajan päättymispäivään mennessä seuraavat muodolliset vaatimukset:

* Toimen kannalta keskeisellä alalla suoritettu vähintään neljän vuoden pituinen yliopistokoulutus, josta on osoituksena tutkintotodistus, kun yliopistokoulutuksen tavanomainen kesto on vähintään neljä vuotta, tai;
* toimen kannalta keskeisellä alalla suoritettu yliopistokoulutus, josta on osoituksena tutkintotodistus, ja vähintään vuoden pituinen asianmukainen työkokemus, kun yliopistokoulutuksen tavanomainen kesto on vähintään kolme vuotta;
* Hakija on Euroopan unionin jäsenvaltion[[1]](#footnote-2) kansalainen;
* Hakijalla on Euroopan unionin jonkin kielen[[2]](#footnote-3) perusteellinen taito ja jonkin toisen kielen tyydyttävä taito;
* Hakija on täysivaltainen kansalainen ;[[3]](#footnote-4)
* Hakija on täyttänyt mahdolliset asevelvollisuutta koskevat jäsenvaltion lain mukaiset velvoitteet ;
* Hakijalla on terveydelliset edellytykset tehtävien hoitamiseen[[4]](#footnote-5).

**Työkokemus:**

Edellä mainittujen muodollisten vähimmäisvaatimusten täyttämisen jälkeen hankittu vähintään 12 vuoden työkokemus, josta vähintään kaksi vuotta johtotehtävissä.

## Valintaperusteet

Jos hakija täyttää edellä esitetyt muotovaatimukset, häntä arvioidaan esivalintapaneelin haastattelua varten seuraavien kriteerien perusteella:

* + 1. Tärkeimmät valintaperusteet
* Akateeminen pätevyys ja sen merkityksellisyys edellä kohdassa 2.2 lueteltujen tehtävien kannalta;
* todistettu kokemus;
	+ tietoteknisten toimien ja/tai standardien ja prosessien suunnittelusta, raportoinnista ja hallinnoinnista;
	+ uusien teknologioiden käytöstä vanhojen järjestelmien siirtämisessä nykyaikaisiin alkupään teknologiaratkaisuihin;
	+ hallinnointiperiaatteista, erityisesti strategisesta suunnittelusta, priorisoinnista, hankehallinnasta, resurssien jakamisesta ja hallinnasta sekä moitteettomasta varainhoidosta;
	+ henkilöstön ohjaamisesta ja motivoinnista monikulttuurisessa ympäristössä eri toiminta-aloilla.
* hyvät tekstinlaadinta- ja viestintätaidot englanniksi sekä suullisesti että kirjallisesti, vähintään tasolla C1.

### Eduksi luettavaa

* Kokemus samanlaisesta tehtävästä muussa julkisessa tai yksityisessä organisaatiossa;
* EU:n toimielinten, virastojen ja muiden EU:n elinten tuntemus ;
* kyky viestiä toimivasti muilla hakulomakkeessa ilmoitetuilla EU:n kielillä.

# Valintamenettely

Valintamenettelyssä on seuraavat vaiheet:

* Ainoastaan määräaikaan mennessä sähköisesti toimitetut ja asianmukaisesti täytetyt hakemukset otetaan huomioon;
* Jokainen asianmukaisesti täytetty hakemus tarkastetaan sen varmistamiseksi, että hakija täyttää kaikki kelpoisuusehdot;
* Nimitetty esivalintapaneeli arvioi kelpoisuusehdot täyttävät hakemukset hakuilmoituksessa annettujen valintaperusteiden pohjalta. Esivalintapaneeli voi edellä esitettyjen valintaperusteiden puitteissa soveltaa tiukempia vaatimuksia saatujen hakemusten lukumäärästä riippuen;
* Esivalintapaneelin haastatteluun kutsutaan rajattu määrä valintaehdot parhaiten täyttäviä hakijoita. Haastattelukielenä on englanti, ja haastattelut järjestetään etäyhteydellä ;
* Haastattelun jälkeen esivalintapaneeli valitsee hakijat, jotka kutsutaan arviointikeskusvaiheeseen ja sen jälkeen haastatteluun yhteisön kasvilajikeviraston johtajan ja valintalautakunnan kanssa ;
* Arviointikeskusvaiheessa arvioidaan hakijoiden kykyjä ja tehdään perusteellinen analyysi johtamistaidoista, sopeutuvuudesta ja muusta ydinosaamisesta. Siinä tehdään yksilö- ja/tai ryhmätyöharjoituksia sekä syvähaastatteluja, joissa keskitytään johtamistaitoihin. Arviointikeskusvaiheen tulos otetaan huomioon lopullisessa valinnassa ;
* Yhteisön kasvilajikeviraston pääjohtaja ja valintalautakunta haastattelevat valitut hakijat. Haastattelukielenä on englanti, ja haastattelut järjestetään joko etäyhteydellä tai henkilökohtaisesti sen mukaan, mikä covid-19-tilanne on haastattelujen aikaan ;
* Haastatteluissa yhteisön kasvilajikeviraston johtaja ja valintalautakunta tarkastelevat hakijoiden profiileja ja arvioivat niitä kyseisen toimen kannalta ;
* Jos haastattelut järjestetään henkilökohtaisesti, hakijoiden on esitettävä alkuperäiset asiakirjat, joista ilmenevät kansalaisuus, suoritetut opinnot ja työkokemus, sekä annettava niistä jäljennökset. Erityisesti seuraavat ovat tällaisia asiakirjoja:
* jäljennös henkilötodistuksesta, passista tai muusta virallisesta asiakirjasta, josta käy ilmi kansalaisuus ;
* jäljennös tutkintotodistuksesta, josta ilmenee korkeakoulututkinto vaaditulta tasolta ;
* työtodistukset, joista työkokemuksen aloitus- ja päättymispäivät käyvät selkeästi ilmi.

Yhteisön kasvilajikevirasto säilyttää jäljennökset näistä asiakirjoista.

Jos haastattelut järjestetään etäyhteydellä, näiden asiakirjojen jäljennökset pyydetään lähettämään sähköpostitse.

* Jos jossakin menettelyn vaiheessa käy ilmi, että hakemuksessa on esitetty tarkoituksellisesti virheellisiä tietoja, hakija suljetaan pois valintamenettelystä;
* Valinnassa menestyneet hakijat sisällytetään varallaololuetteloon, joka on voimassa 24 kuukautta. Luettelon voimassaoloa voidaan jatkaa. Jokaiselle hakijalle ilmoitetaan kirjeitse, onko hänet otettu varallaololuetteloon. Varallaololuetteloon ottaminen ei kuitenkaan takaa palvelukseen ottamista ;
* Yhteisön kasvilajikeviraston pääjohtaja nimittää valitun toimenhaltijan varallaololuettelosta ottamalla huomioon, että sukupuolten edustus on tasapuolinen ja henkilöstö on peräisin eri puolilta unionia.

Esivalintapaneelin ja valintalautakunnan sisäiset menettelyt ovat luottamuksellisia, ja yhteydenotto niiden jäseniin on ehdottomasti kielletty. Hakijan puolesta lautakuntaan vetoaminen voi johtaa hakijan välittömään hylkäämiseen.

Jotta hakemus olisi pätevä, se on toimitettava käyttämällä yhteisön kasvilajikeviraston sähköistä rekrytointiportaalia, joka on viraston verkkosivustossa: <http://www.cpvo.europa.eu/main/en/home/about-the-cpvo/vacancies>

Hakijoita pyydetään olemaan tässä vaiheessa liittämättä hakemuksensa tueksi mitään asiakirjoja, kuten henkilötodistuksen tai tutkinto- ja työtodistusten jäljennöksiä jne. Vain haastatteluun kutsuttuja hakijoita pyydetään esittämään jäljennökset näistä asiakirjoista tarkastusta varten. Hakemuksia ei palauteta hakijoille, vaan virasto arkistoi ne omien tietosuojaperiaatteidensa mukaisesti.

Vaillinaiset hakemukset suljetaan automaattisesti pois valintamenettelystä***.***

On huomattava, että hakuajan päättymispäivästä saattaa kulua useita viikkoja, ennen kuin menettely, jossa rajattu määrä hakijoita valitaan haastatteluun, saadaan päätökseen.

Ne hakijat, joiden katsotaan kohdassa 4 lueteltujen valintaperusteiden pohjalta parhaiten soveltuvan toimeen, otetaan varallaololuetteloon.

# Palvelussuhteen ehdot

Toimipaikkana on Angers Ranskassa. Viraston toiminnallisten vaatimusten takia valitun hakijan odotetaan olevan käytettävissä lyhyellä varoitusajalla. Valitulle hakijalle tarjotaan Euroopan yhteisöjen muuta henkilöstöä koskevien palvelussuhteen ehtojen 2 f artiklan nojalla palkkaluokkaan AD9 kuuluvaa sopimusta, johon kuuluu yhdeksän kuukauden koeaika.. Sopimuksen kesto on neljä vuotta, ja se voidaan uusia enintään kerran määräajaksi. Jos sopimus vielä tämän jälkeen uusitaan, siitä tehdään toistaiseksi voimassa oleva.

Väliaikaisen toimihenkilön palkkaus muodostuu peruspalkasta ja toimenhaltijan henkilökohtaisesta tilanteesta riippuvista palkanlisistä. Palkkaluokassa AD9 nykyinen bruttoperuspalkka on aloittavalla toimenhaltijalla vähintään noin 7 185 euroa ennen verovähennyksiä ja ottamalla huomioon Ranskassa sovellettavan korjauskertoimen 117,7. Sovellettava palkkaluokka ja bruttoperuspalkka voivat olla korkeampia valitun hakijan työkokemuksen pituuden mukaan. Palkasta pidätetään yhteisövero, mutta se on vapautettu kansallisesta tuloverosta. Lisäksi palkasta vähennetään sairaus-, eläke- ja työttömyysvakuutusmaksut.

Toimenhaltija työskentelee monikulttuurisessa ympäristössä, jossa vuoropuhelua johdon ja henkilöstön välillä pidetään erittäin tärkeänä. Virasto on täysin tietokoneistettu, ja virastossa noudatetaan liukuvaa työaikaa tietyn kiinteän työajan puitteissa. Normaali viikkotyöaika on 40 tuntia.

# Riippumattomuus ja selvitys sidonnaisuuksista

Toimenhaltijan on sitouduttava toimimaan riippumattomasti ja yleisen edun mukaisesti. Lisäksi hänen on annettava täydellinen selvitys suorista ja välillisistä sidonnaisuuksista, joiden voidaan katsoa vaarantavan hänen riippumattomuutensa. Hakijoiden on hakemuksessaan vahvistettava suostuvansa tähän.

# Tasa-arvoiset mahdollisuudet

Yhteisön kasvilajikevirasto noudattaa kaikille yhtäläiset mahdollisuudet takaavaa politiikkaa ja ottaa hakemukset vastaan erottelematta niitä sukupuolen, rodun tai etnisen alkuperän, uskonnon tai vakaumuksen, iän tai seksuaalisen suuntautuneisuuden, siviilisäädyn tai perhetilanteen perusteella. Kaikille valintamenettelyyn osallistuville hakijoille annetaan yhtäläiset mahdollisuudet osoittaa kykynsä. Henkilöstöön otetaan kaikkien Euroopan unionin jäsenvaltioiden kansalaisia siten, että palvelukseen otetulla henkilöstöllä on mahdollisimman laaja maantieteellinen edustavuus.

# Hakuajan päättyminen: : 30. kesäkuuta 2020

# Alkamispäivä: mahdollisimman pian

# Uudelleenkäsittelypyynnöt – muutoksenhakukeinot – kantelut

Yhteisön kasvilajikevirasto noudattaa kaikille yhtäläiset mahdollisuudet takaavaa politiikkaa ja ottaa hakemukset vastaan erottelematta niitä sukupuolen, rodun tai etnisen alkuperän, uskonnon tai vakaumuksen, iän tai seksuaalisen suuntautuneisuuden, siviilisäädyn tai perhetilanteen perusteella. Kaikille valintamenettelyyn osallistuville hakijoille annetaan yhtäläiset mahdollisuudet osoittaa kykynsä. Henkilöstöön otetaan kaikkien Euroopan unionin jäsenvaltioiden kansalaisia siten, että palvelukseen otetulla henkilöstöllä on mahdollisimman laaja maantieteellinen edustavuus.

## Lisätietojen saamista tai uudelleenkäsittelyä koskevat pyynnöt

Hakija voi lähettää seuraavaan osoitteeseen kirjeen, jossa pyydetään lisätietoja tai uudelleenkäsittelyä ja esitetään pyynnön perustelut:

Community Plant Variety Office

For the attention of the Chair of the Selection Board

CPVO/2020/TA/03

3 Boulevard du Maréchal Foch

CS 10121

F-49101 Angers CEDEX 2

Kirje on lähetettävä kuukauden kuluessa siitä, kun valintamenettelyä koskeva päätös on annettu tiedoksi. Valintalautakunta lähettää vastauksen mahdollisimman pian ja viimeistään kuukauden kuluessa.

## Muutoksenhakumenettelyt

Hakija voi tehdä valituksen seuraavaan osoitteeseen Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen 90 artiklan 2 kohdan nojalla:

Community Plant Variety Office

For the attention of the Chair of the Selection Board

CPVO/2020/TA/03

3 Boulevard du Maréchal Foch

CS 10121

F-49101 Angers CEDEX 2

Tälle menettelylle varattu määräaika alkaa kulua siitä, kun hakijalle ilmoitetaan päätöksestä, josta hän katsoo aiheutuneen itselleen haittaa (ks. henkilöstösäännöt sellaisina kuin ne ovat viimeksi muutettuina neuvoston asetuksella (EY, Euratom) N:o 1023/2013 (EUVL L 287, 29.10.2013, s. 15 – http.//www.europa.eu /eur-lex).

On huomattava, että nimittävä viranomainen ei voi muuttaa valintalautakunnan päätöksiä. Unionin tuomioistuin on johdonmukaisesti katsonut, että valintalautakunnalla on laaja harkintavalta eikä unionin tuomioistuin voi tarkastella sen päätöksiä uudelleen, ellei valintalautakunnan menettelyä koskevia sääntöjä ole ilmeisellä tavalla rikottu.

## Kantelut Euroopan oikeusasiamiehelle

Oikeusasiamies on asetettu Euroopan unionin toiminnasta tehdyn sopimuksen 228 artiklassa, ja kanteluiden käsittelystä on säädetty oikeusasiamiehen ohjesäännöstä ja hänen tehtäviensä hoitamista koskevista yleisistä ehdoista 9. maaliskuuta 1994 tehdyssä Euroopan parlamentin päätöksessä 94/262/EHTY, EY, Euratom (EYVL L 113, 4.5.1994, s. 15), jota on muutettu Euroopan parlamentin päätöksillä 14. maaliskuuta 2002 (EYVL L 92, 9.4.2002, s. 13) ja 18. kesäkuuta 2008 (EUVL L 189, 17.7.2008, s. 25), kuten kaikki Euroopan unionin kansalaiset, hakija voi tehdä kantelun seuraavaan osoitteeseen:

European Ombudsman

1, Avenue du president Robert Schuman - BP 403

F-67001 Strasbourg CEDEX

Euroopan unionin virkamiehiin sovellettavien henkilöstösääntöjen 90 artiklan 2 kohdassa ja 91 artiklassa säädetään määräajoista, jotka koskevat valituksen tekemistä ja kanteen nostamista Euroopan unionin tuomioistuimessa Euroopan unionin toiminnasta tehdyn sopimuksen 270 artiklan mukaisesti. Hakijaa pyydetään kiinnittämään huomiota siihen, että oikeusasiamiehelle tehdyt kantelut eivät keskeytä näiden määräaikojen kulumista. Lisäksi on huomattava, että oikeusasiamiehen tehtävien hoitamista koskevien yleisten ehtojen 2 artiklan 4 kohdan mukaisesti aiheelliset hallinnolliset menettelyt on oltava tehty asianomaisissa toimielimissä ja elimissä, ennen kuin oikeusasiamiehelle kannellaan.

# Henkilötietojen suojaaminen

Yhteisön kasvilajikevirasto takaa valintamenettelyn järjestämisestä vastaavana elimenä, että hakijoiden henkilötietojen käsittelyssä noudatetaan luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23. lokakuuta 2018 annettua Euroopan parlamentin ja neuvoston asetusta (EU) N:o 2018/1725 (EUVL L 295/39, 21.11.2018). Tämä koskee erityisesti henkilötietojen luottamuksellisuutta ja tietoturvaa.

1. EU:n jäsenvaltiot: Alankomaat, Belgia, Bulgaria, Espanja, Irlanti, Italia, Itävalta, Kreikka, Kroatia, Kypros, Latvia, Liettua, Luxemburg, Malta, Portugali, Puola, Ranska, Romania, Ruotsi, Saksa, Slovakia, Slovenia, Suomi, Tanska, Tšekki, Unkari ja Viro. [↑](#footnote-ref-2)
2. Bulgaria, englanti, espanja, hollanti, iiri, italia, kreikka, kroatia, latvia, liettua, malta, portugali, puola, ranska, romania, ruotsi, saksa, slovakki, sloveeni, suomi, tanska, tšekki, unkari ja viro. [↑](#footnote-ref-3)
3. Valinnassa menestyneen hakijan on ennen nimitystä toimitettava rikosrekisteriote. [↑](#footnote-ref-4)
4. Toimielinten asiantuntijalääkäri tekee ennen nimitystä terveystarkastuksen valinnassa menestyneelle hakijalle, jotta virasto vakuuttuu hakijaa täyttävän Euroopan yhteisöjen muuta henkilöstöä koskevien palvelussuhteen ehtojen 82 artiklan 3 kohdan d alakohdassa asetetun vaatimuksen. [↑](#footnote-ref-5)